
บริษัท อีควอล แอสชัวแรนซ์ (ประเทศไทย) จำกัด
	ระเบียบปฏิบัติเรื่อง  การสรรหาและฝึกอบรม

	
	เอกสารเลขที่     :  QP-HR-01
	หน้าที่          :       13

	
	วันที่เริ่มใช้        :  1 มกราคม 2563
	แก้ไขครั้งที่   :       0

	
	ทบทวนโดย      : ขยัน  เจริญยิ่ง
	อนุมัติโดย    : มานะ  เจริญยิ่ง



1. 	วัตถุประสงค์
	เพื่อใช้เป็นคู่มือในการสรรหา และ คัดเลือกบุคลากร  เพื่อให้ได้พนักงานที่มีคุณสมบัติ  และ คุณภาพที่เหมาะสมกับตำแหน่งงานของบริษัทฯ  และฝึกอบรมให้พนักงานมีทักษะความสามารถตามความจำเป็นในการทำงาน

2. 	ขอบเขต
	ครอบคลุมการวางแผนอัตรากำลังคน   การคัดเลือกบุคคลากร  การสัมภาษณ์  การฝึกอบรมพนักงานใหม่   การ	ประเมินผลพนักงาน จัดเก็บประวัติพนักงาน เพื่อใช้ในการประเมินผลความสามารถของพนักงานและเป็น	ข้อมูลสำหรับการเพิ่มความรู้ความสามารถของบุคลากร ที่จะมีผลกระทบต่อระบบคุณภาพ 
ครอบคลุม การสำรวจหาความจำเป็นในการฝึกอบรม จัดทำแผนการฝึกอบรม การขออนุมัติแผนงานดำเนินการฝึกอบรม การประเมินและการจัดทำบันทึกการฝึกอบรม วิเคราะห์ผลการฝึกอบรมในแต่ละเรื่อง หรือ ในแต่ละปีที่เกี่ยวกับระบบบริหารคุณภาพ 

3. 	นิยาม
ไม่มี
 		
4. 	เอกสารอ้างอิง
QM-MD-001 คู่มือคุณภาพ
ข้อกำหนด ISO 9001:2026 ข้อ 7.2 ความสามารถ และข้อ 7.3 การตระหนักรู้
กฎระเบียบบริษัท
กฎหมายแรงงาน

5.   ขั้นตอนการปฏิบัติงาน
5.1	การขออนุมัติอัตราเพื่อรับพนักงานใหม่
หน่วยงาน ที่ต้องการบุคลากรเพิ่มเติม แจ้ง เสนอต่อกรรมการผู้จัดการ เพื่อพิจารณาอนุมัติตำแหน่งงานที่ต้องการ เมื่อได้รับการอนุมัติจึงส่งให้หน่วยงาน HR ดำเนินการสรรหาตามกระบวนการ
	การรับสมัครพนักงานใหม่ มี 2 กรณี คือ
1. รับตามปริมาณความต้องการสินค้าของตลาด (อาจเพิ่มหรือลดลงแล้วนำมาวางแผน)
2. รับมาทดแทนตำแหน่งที่ลาออกและหรือขาดไป

5.2 	การตวจสอบคุณสมบัติของตำแหน่งที่ต้องสรรหาใหม่
หน่วยงานตรวจสอบตำแหน่งที่ต้องรับจากแบบกำหนดหน้าที่งาน (Job Description) (FM-HR-001)   จัดทำใบสรุปเพื่อส่งประกาศโฆษณาตาม Web site หรือการบอร์ดประชาสัมพันธ์ 

5.3	การประกาศสรรหาบุคลากร
	หน่วยงาน Admin ประกาศรับสมัครบุคลากร ผ่านช่องทางต่างๆ เช่น   Web Site ปิดประกาศผ่านสื่อต่างๆ

5.4	การรับสมัคร
	5.4.1  ผู้สมัครทำการกรอกใบสมัครงาน Employment Application Form (FM-HR-002) พร้อมแนบเอกสาร ดังนี้
         	- รูปถ่าย 2 นิ้ว
        	- สำเนาวุฒิการศึกษา
        	- สำเนาบัตรประชาชน
        	- สำเนาทะเบียนบ้าน
        	- ประวัติการทำงาน (ถ้ามี)
		- การฝึกอบรม (ถ้ามี)
  		- ใบผ่านการคัดเลือกทหาร (ผู้ชาย)
		- ใบขับขี่ (เฉพาะตำแหน่งที่ต้องการ)
	5.4.2  หน่วยงาน Admin  ตรวจสอบคุณสมบัติของผู้สมัคร และเอกสารที่เกี่ยวข้องกับตำแหน่งงาน
	5.4.3  หน่วยงาน Admin แจ้งนัดผู้สมัครที่มีคุณสมบัติตรงกับตำแหน่งงานเพื่อสัมภาษณ์

5.5	การคัดเลือกบุคลากร
	เจ้าหน้าที่ Admin นำผู้สมัครเข้าสัมภาษณ์ โดยตัวแทนจากหน่วยงาน หรือ แผนก ที่ขออัตราพนักงานเพิ่ม ทำการสัมภาษณ์ และดูหลักฐานต่างๆที่แนบประกอบการพิจารณา นอกจากนี้อาจมีการทดสอบเบื้องต้น ด้วยแบบทดสอบตามตำแหน่งที่กำหนดไว้

5.5	การตัดสินใจรับพนักงาน 
	ผู้สัมภาษณ์  พิจารณารับพนักงานใหม่ ดูจากผลการสัมภาษณ์ และการทดสอบ(บางตำแหน่ง)  ใบแบบฟอร์มการสมัครงาน (FM-HR-002) ดูจากความรู้ความสามารถว่าสอดคล้องกับ Job Description (FM-HR-001) และแจ้งผลการตัดสินใจให้ทางเจ้าหน้าที่ HR ทราบ เพื่อประสานงานกับผู้สมัครเข้ามาเริ่มทดลองงาน

5.6 การติดต่อผู้สมัครที่ผ่านการคัดเลือก ให้เข้ามาทำสัญญาว่าจ้าง
	เจ้าหน้าที่ HR ติดต่อผู้สมัครที่ผ่านการคัดเลือกเพื่อทำสัญญาว่าจ้างและลงนามรับทราบเงื่อนไขการปฏิบัติงานรวมทั้งสวัสดิการ ที่ลงนามอนุมัติโดย Managing Director
	
	เจ้าหน้าที่ Admin อธิบายเงื่อนไขการทำงานอื่นๆ และอบรมปฐมนิเทศเบื้องต้น เช่น กฎระเบียบ สวัสดิการ นโยบายคุณภาพ วัตถุประสงค์คุณภาพที่เกี่ยวข้องในการทำงาน เพื่อพนักงานจะได้เตรียมความพร้อมในการเรียนรู้งานใหม่ โดยปฏิบัติตามขั้นตอนการฝึกอบรม 

	เจ้าหน้าที่ Admin ส่งพนักงานใหม่เข้าไปฝึกขั้นตอนการทำงานที่เกี่ยวข้อง โดยหัวหน้าแผนกเป็นผู้อบรมในช่วงการทดลองปฏิบัติงาน (119 วัน)

5.7 การติดตามประเมินผลการทำงาน
	เจ้าหน้าที่ Admin ส่งเรื่องให้ทางผู้จัดการ พิจารณาผลการปฏิบัติงาน  และบันทึกผลการทดลองปฏิบัติงาน ในช่วงทดลองงาน ลงในใบแบบฟอร์มการประเมินผลสำหรับพนักงาน (ทดลองงาน) (FM-HR-007) โดยจะทดลองงาน 119 วัน ส่งผลการประเมินกลับมาให้ เจ้าหน้าที่ Admin.
	กรณีที่ไม่ผ่านการทดลองงานขึ้นอยู่กับการตัดสินใจของหัวหน้า  อาจจะเพิ่มการทดลองงานหรือ สรรหาคนใหม่
การประเมินผลการปฏิบัติงานก่อนสิ้นปี เจ้าหน้าที่  Admin ส่งใบประเมินผลการปฏิบัติงาน ให้หัวหน้าแต่ละแผนก หรือผู้จัดการ ส่งกลับที่ เจ้าหน้าที่ HR รวบรวมผลการประเมินส่งให้ Manager นำข้อมูลที่ได้ไปพิจารณาปรับค่าจ้าง ปรับตำแหน่ง รวมทั้งเป็นข้อมูลในการกำหนดแผนการฝึกอบรมประจำปี ต่อไป เพื่อเพิ่มศักยภาพการทำงานของบุคลากร

5.8 การจัดเก็บทะเบียนประวัติ
เจ้าหน้าที่  Admin นำรายชื่อพนักงานเข้าสู่ทะเบียนประวัติพนักงาน และบันทึกในประวัติการฝึกอบรม

5.9 	เจ้าหน้าที่ HR รวบรวมผลการสรรหาคัดเลือก บุคลากร ในแต่ละเดือนที่มีการสรรหาบุคลากร เพื่อให้ผู้จัดการ พิจารณาถึงประสิทธิภาพประสิทธิผลของการสรรหาบุคลากร เพื่อพิจารณาเข้าสู่ขั้นตอนการการแก้ไข และการป้องกันปัญหา หรือการปรับปรุงการกำหนดคุณสมบัติของบุคลากรให้เหมาะสมกับตำแหน่งงาน 
	เมื่อครบรอบของการประชุมทบทวนของหน่วยงานบริหารจะดำเนินการสรุปผลการทำงานทั้งหมดเพื่อส่งให้ ผู้จัดการ นำเข้าสู่การประชุม และให้ผู้บริหารระดับสูงของบริษัทพิจารณา

การฝึกอบรม
5.10	การหาความต้องการ และความจำเป็นในการฝึกอบรม
	5.10.1 	เจ้าหน้าที่ Admin เป็นผู้สำรวจหาความต้องการในการฝึกอบรมอาจโดยการประชุม หรือดูจากผลการประเมินในช่วง สิ้นปีของแต่ละแผนก หรือความต้องการของแต่ละฝ่ายที่ส่งมาให้ รวมไปถึงความจำเป็นในการฝึกอบรมตามที่กำหนดในคำบรรยายหน้าที่งาน (Job description) ด้วย
		การกำหนด ความจำเป็นในการอบรมมี 2 ลักษณะคือ
1. ความจำเป็นสำหรับแต่ละตำแหน่งที่ต้องทราบเมื่อมาทำหน้าที่ในตำแหน่งนั้นๆ
2. ความจำเป็นเมื่อมีการประเมินผลความสามารถประจำปี และมีความจำเป็นต้องการเพิ่มศักยภาพหรือความสามารถขึ้น
[bookmark: OLE_LINK2][bookmark: OLE_LINK1]	5.11 	การจัดทำแผนการฝึกอบรม
5.11.1	เจ้าหน้าที่ Admin รวบรวมความต้องในการฝึกอบรมสรุปหัวข้อที่ต้องจัดฝึกอบรมในแต่ละตำแหน่งที่มีความจำเป็นต้องเพิ่มความรู้ความสามารถ ส่งให้แต่ละฝ่ายหรือแผนก ร่วมพิจารณา และแจ้งความต้องการในการฝึกอบรมเพิ่มเติม จากนั้นทำการสรุป ความจำเป็นในการฝึกอบรม (FM-HR-003)
5.11.2	เจ้าหน้าที่ Admin จัดทำแผนการฝึกอบรม (FM-HR-004) ส่งให้ทุกฝ่ายร่วมพิจารณาและส่งให้ Manager หรือ MD พิจารณา อนุมัติ แผนการฝึกอบรมประจำปี 
	ถ้าไม่อนุมัติ   ต้องทำการแก้ไข พร้อมปรึกษาหัวหน้าหน่วยต่างๆเพื่อหาข้อสรุปที่เหมาะสมกับงบประมาณ
5.12	การฝึกอบรมตามแผนการฝึกอบรม
5.12.1	การฝึกอบรม ปฐมนิเทศ พนักงานใหม่ เจ้าหน้าที่ HRเป็นผู้รับผิดชอบในการฝึกอบรมโดยจะอบรม	หัวข้อดังต่อไปนี้ 
				ประวัติบริษัทฯ 
				กฎระเบียบบริษัทฯ  สวัสดิการ
				ผลิตภัณฑ์ของบริษัทฯ
				นโยบายคุณภาพ วัตถุประสงค์คุณภาพ 
				วัฒนธรรมคุณภาพและพฤติกรรมที่มีจริยธรรม (ISO 9001:2026 ข้อ 7.3) 
				ความปลอดภัย 
5.12.2  การฝึกอบรม On the Job Training สำหรับพนักงานเข้าใหม่ หรือพนักงานโอนย้ายตำแหน่ง 
· หัวหน้าฝ่าย/แผนก หรือผู้จัดการของฝ่าย/แผนกนั้นๆ เป็นผู้ดำเนินการสอนโดยใช้แนวทางการฝึกอบรมจากเอกสารขั้นตอนการปฏิบัติงานที่เกี่ยวข้องในแต่ละเรื่อง หรือวิธีการทำงาน กับพนักงานที่ต้องรับผิดชอบในงานนั้นๆ 
· ใช้สถานที่ทำงานจริง เป็นสถานที่ฝึกอบรม (On The Job Training) เพื่อให้พนักงานที่เข้ารับการฝึกอบรมทราบเครื่องมือและส่วนประกอบต่าง ๆ ที่ใช้ประจำหน่วยงาน และการปฏิบัติงานเป็นขั้นตอนให้ถูกต้อง 
· ให้พนักงานฝึกทำงานจริงโดยหัวหน้าเป็นผู้สอน ถ้าพนักงานที่เข้าฝึกอบรมยังไม่เข้าใจหรือทำไม่ถูกต้อง ผู้ฝึกอบรมจะต้องแนะนำแก้ไขให้เข้าใจและทำงานให้ถูกต้องจนกว่าพนักงานเข้าฝึกอบรมสามารถทำงานแทนกันได้ 

ผู้ที่ฝึกอบรมให้พนักงานลงชื่อในใบรายชื่อผู้เข้าอบรม ให้พนักงานลงชื่อในใบรายชื่อผู้เข้าอบรม และ ใบประเมินผลการฝึกอบรม (FM-HR-005) เพื่อเป็นหลักฐานของการฝึกอบรม

5.12.3 	การฝึกอบรมภายในโดยใช้วิทยากรภายนอก 
1. เจ้าหน้าที่ Admin ติดต่อและประสานงานกับวิทยากรภายนอก เพื่อให้เป็นผู้อบรม 
2. เจ้าหน้าที่ Admin แจ้ง วันเวลา ที่ต้องอบรม ต่อ พนักงานที่ต้องเข้าอบรมตามแผนการฝึกอบรม
3. เจ้าหน้าที่ Admin ให้พนักงานลงชื่อในใบรายชื่อผู้เข้าอบรม และ ใบประเมินผลการฝึกอบรม (QF-HR-005)
5.12.4	การฝึกอบรมภายนอกใช้วิทยากรภายนอก (การออกไปอบรมข้างนอก)  
1.	เจ้าหน้าที่ Admin ติดต่อวิทยากรที่มีความเชี่ยวชาญด้านเทคนิคใหม่ๆ หรือ ให้ตรงตาม	แนวทางที่บริษัทฯ กำหนดในหัวข้อการอบรม     เพื่อช่วยแนะแนวเทคนิคที่ทันสมัย	ให้กับพนักงาน
2. เสนอหัวข้อต่อกรรมการผู้จัดการ  เพื่อพิจารณาอนุมัติ  เมื่ออนุมัติ เจ้าหน้าที่ Admin ดำเนินการติดต่อกับพนักงานของบริษัทฯ ที่ต้องเข้าอบรมตามแผนการฝึกอบรมที่กำหนด 	และแจ้งหัวหน้า หรือผู้จัดการรับทราบ จากนั้นในกรณีที่ไม่มีใบ certificate จากสถาบันที่เข้าอบรมให้ผู้เข้าฝึกอบรมลงชื่อในใบรายชื่อผู้เข้าอบรม และ ใบประเมินผลการฝึกอบรม (FM-HR-005) แต่ถ้ามีให้ใช้หลักฐานใบ certificate เป็นผลการประเมิน อาจจะบันทึกหลังอบรมได้ตามความเหมาะสม 
5.12.5 การฝึกอบรมจะต้องแจ้งให้ผู้รับการฝึกอบรมทราบและเข้าใจถึงผลกระทบต่อลูกค้า หากเกิดกรณีที่มีงานเสียส่งถึงลูกค้า เนื่องจากการดำเนินงานของพนักงานในหน้าที่นั้น

5.13	การประเมินผลการฝึกอบรม
	5.13.1	เจ้าหน้าที่ Admin และหรือ หัวหน้า หรือผู้จัดการ เป็นผู้พิจารณาว่าในหัวข้อการฝึกอบรมนั้นๆ 	จำเป็นต้องประเมินผลผู้เข้าอบรมหรือไม่ เช่น เรื่องนั้นพนักงานผู้นั้นต้องเข้าใจและสามารถปฏิบัติ	ได้อย่างถูกต้องไม่มีผลต่อระบบการผลิตสินค้า หรือบริการ ของบริษัทฯ เป็นต้น 
5.13.2	หากมีความจำเป็นประเมินผลการอบรมเจ้าหน้าที่ Admin แจกใบรายชื่อผู้เข้าอบรม และ ใบประเมินผลการฝึกอบรม (FM-HR-005)
	- ให้กับวิทยากร ในกรณีที่ในหัวข้อการฝึกอบรมนั้นสามารถ ประเมินผลได้หลังการอบรม
	- ให้กับผู้จัดการ หัวหน้าฝ่าย หรือแผนก เป็นผู้ติดตามหลังการอบรม
5.13.3	เจ้าหน้าที่ Admin รวบรวมใบรายชื่อผู้เข้าอบรม และ ใบประเมินผลการฝึกอบรม (FM-HR-005) เพื่อดูผลการประเมิน ว่าผ่าน หรือไม่ผ่าน  
5.13.5	กรณีที่ผู้เข้าอบรมไม่ผ่านการประเมิน ให้แจ้งผู้จัดการ หรือ หัวหน้าฝ่าย หรือหัวหน้าแผนก พิจารณาให้การฝึกอบรมใหม่หรืออบรมเพิ่มเติม   พร้อมกับประเมินผลใหม่ หรืออาจจะสับเปลี่ยนหน้าที่งานใหม่ตามความเหมาะสม
5.14	การบันทึกประวัติการฝึกอบรม
	เจ้าหน้าที่ Admin บันทึกการเข้าฝึกอบรม และ ผลการประเมิน ลงในประวัติพนักงาน  (FM-HR-006) ของแต่ละคนจัดเก็บเอกสารทั้งหมดเข้าแฟ้ม เพื่อใช้ประกอบการพิจารณาศักยภาพของพนักงาน
5.15	การสรุปรวบรวมผลการทำงาน 
	เจ้าหน้าที่ Admin รวบรวมผลการฝึกอบรม ในแต่ละเดือนที่มีการฝึกอบรม ให้ผู้จัดการฝ่าย พิจารณาถึงประสิทธิภาพประสิทธิผลของการฝึกอบรมในแต่ละหลักสูตร เพื่อพิจารณาเข้าสู่ขั้นตอนการการแก้ไข และการป้องกันปัญหา หรือการปรับปรุงการทำงานด้านการฝึกอบรม  
	เมื่อครบรอบการประชุมทบทวนของฝ่ายบริหาร  ดำเนินการสรุปผลการทำงานทั้งหมดเพื่อส่งให้ผู้จัดการฝ่ายนำเข้าสู่การประชุม และให้ผู้บริหารระดับสูงของบริษัทฯพิจารณา
5.16 เจ้าหน้าที่ Admin เป็นผู้นำในการผลักดันกิจกรรมเพื่อให้เกิดแรงจูงใจแก่พนักงานในการทำงานให้บรรลุวัตถุประสงค์คุณภาพ เช่น เบี้ยขยัน เพื่อสนับสนุนอัตราการมาทำงาน, กิจกรรมข้อเสนอแนะเพื่อให้เกิดการปรับปรุง หรือเบี้ยเลี้ยง โบนัสเพื่อเป็นกำลังใจในการทำงานให้กับพนักงาน

เอกสารนี้เผยแพร่โดย EQA Thailand
บริษัท อีควอล แอสชัวแรนซ์ (ประเทศไทย) จำกัด — หน่วยรับรองระบบ ISO 9001, ISO 14001, ISO 45001, ISO 22000, ISO/IEC 27001 และ GHPs/HACCP และผู้ให้การฝึกอบรมมาตรฐานสากล
ต้องการขอการรับรอง ISO 9001 หรืออบรมเรื่องนี้?
• ขอการรับรอง ISO 9001 กับ EQA (ขั้นตอนและใบสมัคร)
   https://eqathaitraining.com/iso-9001/
• หลักสูตรอบรม ISO 9001 (ข้อกำหนด / ตรวจติดตามภายใน)
   https://eqathaitraining.com/all-courses/?q=9001
• ค่าตรวจรับรอง ISO คิดจากอะไร
   https://eqathaitraining.com/iso-certification-cost-factors-audit-time/
ติดต่อ EQA Thailand: eqa.training@equalassurancethai.com · โทร 063 187 9718 · https://eqathaitraining.com/contact/
เอกสารนี้เป็นตัวอย่างเพื่อการศึกษา ผู้ใช้ควรปรับให้เหมาะกับองค์กรของตนเอง EQA เป็นหน่วยรับรอง (Certification Body) จึงไม่ให้คำปรึกษาในการจัดทำระบบ

